** PRAVILNIK**

* Zakupac termina je Domaćin koji je odgovoran za ponašanje svojih gostiju.
* Proslava rođendana je zatvorenog tipa
* Zakazivanje proslave najkasnije 3 dana pre održavanja.
* Nakon zakazivanja termina zakupac je dužan da u roku od 2 dana ostavi avans.
* Ukoliko zakupac otkaže termin, uplaćeni avans se ne vraća, osim u slučajevima koji su navedeni u ugovoru,
* Ukoliko dođe do otkazivanja termina zbog ličnih stavova – obaveza, termin se može samo zameniti,
* Zakup termina proslave se naplaćuje u odnosu na broj dece, u slučaju većeg broja dece nego što je najavljeno zakupac je dužan da doplati razliku u ceni.
* Ukoliko dođe manje dece od najavljenog broja, tolerišemo 10% ne dolazaka
* Minimalan broj dece za realizaciju rodjendana je 15 dece.
* Proslavu je moguće organizovati za najviše 40 dece i 40 odraslih.
* Igraonica je namenjena za proslavu dečijih rođendana od 3 godine,
* Roditelji/staratelji male dece i beba moraju biti uz svoje bebe i malu decu animatori ne snose za njih odgovornost ukoliko nije organizovan animator za čuvanje beba i manje dece.
* Dopunske aktivnosti  i proizvodi (specijalne želje) se tarifiraju prema utvrđenom cenovniku.
* Ukoliko odrasli žele da koriste neke od aktivnosti žetoni i karte se plaćaju prema utvrđenom cenovniku.
* Domaćin rođendana može doći najranije 15 minuta pre zakazanog termina, a otići najkasnije 15 minuta posle završetka termina.
* Domaćin je dužan da na proslavu dođe pre svojih gostiju i da ostane u prostoru dok svi gosti ne napuste igraonicu.
* Prostor u kome se deca igraju je nepušački.
* Deca je potrebno da imaju čiste patike pri ulasku u deo za igranje ukoliko je proslava u zatvorenom prostoru, a odrasli koji žele da uđu u deo predviđen za decu dobijaju nazuvice.
* U prostor u kome se deca igraju zabranjeno je unošenje hrane, pića i igračaka sa kojima dete može da se povredi ili da povredi drugo dete, ispoliva ili zagrcne.
* Slani ketering može da bude u našoj organizaciji. Domaćin rođendana odlučuje o vrst i količini keteringa ukoliko je iz naše ponude (ketering kuća Massimo).
* Ako domacin donosi svoj ketering dužan je da priloži obaveznu deklaraciju o poreklu i sastavu kao i roku trajanja hrane. Iz bezbednosnih i sanitarnih razloga zabranjen je unos hrane iz domaće proizvodnje.
* Domaćin organizuje (donosi)  slatko posluženje (torta, kolači) uz obaveznu  deklaraciju o poreklu i sastavu kao i o roku trajanja. Iz bezbednosnih i sanitarnih razloga zabranjen je unos hrane iz domaće proizvodnje.
* Postoji mogućnost slatkog posluženja u našoj organizaciji ( Poslastičarnica Cake Factory ).
* Domaćin rođendana je dužan da donese svećice i po želji mini vatromet za tortu.
* Piće se prodaje isključivo sa našeg šanka ukoliko je proslava u zatvorenom prostoru,
* Posedujemo sertifikate o kvalitetu opreme,
* Radi  bezbednosti skinite deci nakit, izvadite žvake i bombone i uklonite (marama, šal, kapa, naočare, lančiće, minđuše, mobilne telefone...) sve ono što bi ih u igri moglo povrediti.
* Svi korisnici prostora su dužni da se prema objektu, inventaru, spravama, igračkama i drugim sadržajima ponašaju sa pažnjom jer je Domaćin dužan da u slučaju štete izvrši novčanu nadoknadu u visini nastale štete.
* Tim animatora nije odgovoran za povrede dece, nastale prilikom neprimerene upotrebe opreme, neposlušnost instruktora / animatora, kao ni za ozlede koje deca međusobno mogu napraviti ukoliko ne poštuju pravila.
* Svi korisnici prostora su dužni da vode računa o svojim stvarima, **Event Centar Delfin** ne snosi odgovornost za eventualni gubitak ili oštećenja istih.
* Zbog bezbednosti svih korisnika, naročito dece, tim **Event Centra Delfin** ima pravo da iz prostora za igru udalji decu koja ugrožavaju bezbednost druge dece.
* Zadržavamo pravo da svakog ko se ne pridržava **Pravilnika** zamolimo da napusti igraonicu.
* Foto i video materijali sa proslave mogu biti korišćeni za promotivne aktivnosti **Event Centar Delfin** osim u slučaju pismene zabrane Domaćina.
* Potpisivanjem formulara za zakazivanje rođendana, prilikom zakazivanja termina smatra se da su korisnici  upoznati  i da prihvataju da će se pridržavati **Pravilnika** za korišćenje prostora i opreme igraonice **Event Centar Delfin**
* Za sve sporove nastale usled nepoštovanja Pravilnika nadležan je Sud u Beogradu.

  Unapred **HVALA** za poštovanje pravilnika,

**Moja Igraonica Event Centar Delfin**

**Klijent Menadzer**

**---------------------------------- MP -----------------------------------**